

**OLIMPIJSKI KOMITE SLOVENIJE**

**ZDRUŽENJE ŠPORTNIH ZVEZ**

Celovška 25,

1000 LJUBLJANA

SLOVENIJA

Tel..: +386 1 230 60 00

Faks.: +386 1 230 60 20

[http://www.olympic.si](httP://www.olympic.si)

**PROTIDOPINŠKI PRAVILNIK**

**OLIMPIJSKEGA KOMITEJA SLOVENIJE – ZDRUŽENJA ŠPORTNIH ZVEZ**

**januar 2015**

**VSEBINA**

[ZAVEZANOST BOJU PROTI DOPINGU 3](#_Toc401919748)

[1. ČLEN *KODEKS* 3](#_Toc401919749)

[2. ČLEN UPORABA PROTIDOPINŠKEGA PRAVILNIKA 5](#_Toc401919750)

[3. ČLEN OBVEZNOSTI 5](#_Toc401919751)

[4. ČLEN MEDSEBOJNO PRIZNAVANJE 7](#_Toc401919752)

[5. ČLEN KRŠITVE PRAVILNIKA 7](#_Toc401919753)

[6. ČLEN SANKCIJE, KI JIH UVEDE OKS-ZŠZ 7](#_Toc401919754)

[7. ČLEN DISCIPLINSKI POSTOPEK 7](#_Toc401919755)

[8. ČLEN OBVEŠČANJE 8](#_Toc401919756)

[9. ČLEN PRITOŽBENI POSTOPEK 8](#_Toc401919757)

[**10. ČLEN** **PREVERJANJE KRŠITEV PROTIDOPINŠKIH PRAVIL** 8](#_Toc401919758)

[**11. ČLEN** **RAZLAGA IN ZAČETEK VELJAVNOSTI** 8](#_Toc401919759)

# ZAVEZANOST BOJU PROTI DOPINGU

Olimpijski komite Slovenije – Združenje športnih zvez (v nadaljevanju: OKS-ZŠZ) je 30. januarja 2004 sprejel Svetovni protidopinški kodeks (v nadaljevanju: *Kodeks*). Ta protidopinški pravilnik je sprejet in se izvaja kot rezultat zavezanosti OKS-ZŠZ ciljem Svetovnega protidopinškega programa. Pravilnik je skladen z odgovornostmi OKS-ZŠZ na podlagi *Kodeksa 2015* in v podporo nadaljnjim prizadevanjem OKS-ZŠZ za izkoreninjenje dopinga v Republiki Sloveniji.

**Temeljni razlogi za *Kodeks* in Protidopinški pravilnik OKS-ZŠZ**

Protidopinški programi si prizadevajo ohraniti bistvene vrednote športa, ki jih pogosto imenujemo »športni duh« in so bistvo olimpizma, tj. poštena igra in zasledovanje človeške odličnosti s predanim izboljševanjem naravnih talentov vsakega posameznika. Športni duh je praznovanje človeškega duha, telesa in uma ter se odraža v vrednotah, ki jih najdemo v športu in prek njega, med drugim v:

* etiki, pošteni igri in poštenosti;
* zdravju;
* odličnosti pri doseganju rezultatov;
* značaju in izobrazbi;
* zabavi in veselju;
* timskem delu;
* predanosti in zavezanosti;
* upoštevanju pravil in zakonov;
* spoštovanju do sebe in drugih *udeležencev*;
* pogumu;
* skupnosti in solidarnosti.

Doping je popolno nasprotje športnega duha.

# 1. ČLEN *KODEKS*

**1.1** OKS-ZŠZ je *podpisnik* *Kodeksa* in kot tak odgovoren, da Slovenski antidoping organizaciji (v nadaljevanju: SLOADO) pomaga pri uvedbi, izvajanju in uveljavljanju postopkov *kontrole dopinga* ter izpolnjevanju vseh njenih obveznosti po *Kodeksu* in *mednarodnih standardih*.

**1.2** OKS-ZŠZ ima skladno s *Kodeksom* naslednje naloge in odgovornosti:

* zagotavljati, da so njegove protidopinške politike in pravila v skladu s *Kodeksom*;
* kot pogoj za članstvo ali priznanje zahtevati, da so protidopinške politike in pravila nacionalnih zvez skladni z veljavnimi določbami *Kodeksa* in *nacionalnih protidopinških pravil*;
* upoštevati avtonomijo *nacionalne protidopinške organizacije* (*SLOADO)* v svoji državi ter se ne vmešavati v njene operativne odločitve in dejavnosti;
* zahtevati, da nacionalne zveze vse informacije v zvezi s kršitvami protidopinških pravil sporočijo organizaciji SLOADO in svoji mednarodni zvezi ter sodelujejo v preiskavah, ki jih vodi katera koli *protidopinška organizacija*, pristojna za vodenje preiskav;
* kot minimalni pogoj za sodelovanje na olimpijskih in paraolimpijskih igrah zahtevati, da so *športniki*, ki niso redni člani nacionalne zveze, na razpolago za odvzem *vzorca* ter da sporočijo podatke o svoji lokaciji, kot to zahtevajo *mednarodni standardi za* *testiranja in preiskave*, takoj ko je *športnik* naveden na širšem seznamu ali poznejšem vstopnem dokumentu, predloženem v zvezi z olimpijskimi igrami ali paraolimpijskimi igrami;
* zahtevati, da vse njegove nacionalne zveze sprejmejo pravilnike, po katerih se morajo vsi *člani spremljevalnega osebja*, ki na *tekmovanju* ali dejavnosti, ki jo odobri ali organizira nacionalna zveza ali katera izmed njenih organizacij članic, sodelujejo kot trenerji, vaditelji, menedžerji, člani ekipe, funkcionarji, medicinsko ali pomožno medicinsko osebje, strinjati, da jih kot pogoj za tako sodelovanje zavezujejo protidopinška pravila in pristojnost *protidopinške organizacije* za upravljanje z rezultati v skladu s *Kodeksom* in nacionalnimi protidopinškimi pravili;

* zadržati del ali celotno izplačilo finančnih sredstev v obdobju *izločitve* kateremu koli *športniku* ali *članu* *spremljevalnega osebja*, ki je kršil protidopinška pravila;
* zadržati del ali celotno izplačilo finančnih sredstev nacionalnim zvezam, ki so njegove članice ali jih priznava ter ki ne ravnajo v skladu s *Kodeksom* in nacionalnimi protidopinškimi pravili;
* zavzeto preganjati vse potencialne kršitve protidopinških pravil v njegovi pristojnosti, vključno s preiskavo, ali je bilo(-a) *spremljevalno osebje* ali druga *oseba* vpleteno(-a) v primer dopinga;
* spodbujati protidopinško izobraževanje, vključno z zahtevo, naj nacionalne zveze izvajajo protidopinško izobraževanje in se pri tem uskladijo z ustrezno *nacionalno protidopinško organizacijo*;
* sodelovati s pristojnimi nacionalnimi organizacijami in agencijami ter drugimi *protidopinškimi organizacijami;*
* uvesti disciplinska pravila, ki preprečujejo, da bi *spremljevalno osebje*, ki brez upravičenega razloga *uporablja* *prepovedane snovi* ali *prepovedane postopke*, zagotavljalo podporo *športnikom* pod pristojnostjo *nacionalnega olimpijskega* *komiteja* ali nacionalnega paraolimpijskega komiteja.

# 2. ČLEN UPORABA PROTIDOPINŠKEGA PRAVILNIKA

* 1. Ta pravilnik velja za:
* OKS-ZŠZ,
* *športnike,*
* *spremljevalno osebje,*
* katere koli druge *osebe* pod pristojnostjo OKS-ZŠZ in
* nacionalne zveze.
  1. Ob kršitvi protidopinških pravil ali drugi kršitvi tega pravilnika se lahko uvedejo sankcije.

# 3. ČLEN OBVEZNOSTI

* 1. Vsi *športniki* morajo:
* poznati in upoštevati vse veljavne protidopinške politike in pravila, in sicer *Kodeks*, *mednarodne standarde*, ta pravilnik ter politike in pravila SLOADO, zadevne nacionalne zveze in mednarodne zveze;
* biti ob vsakem času na razpolago za odvzem *vzorca*;
* prevzeti odgovornost, v smislu boja proti dopingu, za vse, kar zaužijejo in *uporabljajo*;
  + - obvestiti medicinsko osebje o svoji dolžnosti, da ne smejo *uporabljati* *prepovedanih snovi* in *prepovedanih postopkov*, ter prevzeti odgovornost za to, da prejete oblike zdravljenja ne kršijo protidopinških politik in pravil, ki veljajo zanje;
    - organizaciji SLOADO in mednarodni zvezi razkriti vsako odločbo *nepodpisnice*, s katero je ta ugotovila, da so v predhodnih desetih letih kršili protidopinška pravila;
    - sodelovati z drugimi *protidopinškimi organizacijami*, ki preiskujejo kršitve protidopinških pravil.

**3.2** Vsi *športniki*, ki niso redni člani nacionalne zveze, morajo kot pogoj, da lahko sodelujejo na olimpijskih igrah kot člani slovenske olimpijske ekipe, biti v letu pred olimpijskimi igrami na razpolago za odvzem *vzorca*, ki se opravi skladno s *Kodeksom*,ter redno sporočati natančne in najnovejše podatke o svoji lokaciji.

**3.3** Kateri koli *športnik*, ki ni član nacionalne zveze Slovenije in izpolnjuje zahteve za vključitev v *skupino za testiranje* priSLOADO, mora najmanj šest (6) mesecev pred udeležbo na *mednarodnih prireditvah* ali *nacionalnih prireditvah* svoje nacionalne zvezepostati član svoje nacionalne zvezein biti na razpolago za *testiranje*.

* 1. Vsi člani *spremljevalnega osebja*:
* morajo poznati in upoštevati vse protidopinške politike in pravila, in sicer *Kodeks*, *mednarodne standarde*, ta pravilnik ter politike in pravila SLOADO, nacionalne zveze in mednarodne zveze, ki veljajo zanje ali za *športnike*, katerim zagotavljajo podporo;
* morajo sodelovati v programih *testiranja* *športnikov*;
* morajo uporabiti svoj vpliv na vrednote in vedenje *športnikov* ter s tem utrjevati njihova stališča proti dopingu;
* morajo organizaciji SLOADO in svoji mednarodni zvezi razkriti vsako odločbo *nepodpisnice*, s katero je ta ugotovila, da so v predhodnih desetih letih kršili protidopinška pravila;
* morajo sodelovati s *protidopinškimi organizacijami*, ki preiskujejo kršitve protidopinških pravil;
* ne smejo brez upravičenega razloga *uporabljati* ali *posedovati* *prepovedanih snovi* ali *prepovedanih* *postopkov*.
  1. Vsaka nacionalna zveza mora:
* ravnati skladno s *Kodeksom*, *mednarodnimi standardi* in tem pravilnikom;
* sodelovati s SLOADO in ji pomagati izpolnjevati njene obveznosti po *Kodeksu*;
* vse informacije o kršitvah protidopinških pravil sporočiti organizaciji SLOADO in sodelovati v preiskavah, ki jih vodi katera koli *protidopinška organizacija*, pristojna za vodenje preiskav;
* sprejeti in izvajati protidopinško politiko, ki je skladna s *Kodeksom*;
* sodelovati s svojo mednarodno zvezo in ji pomagati pri tekočem protidopinškem delovanju;
* zahtevati, da se vsi *športniki* in vsi člani *spremljevalnega osebja*, ki na *tekmovanju* ali dejavnosti, ki jo odobri ali organizira nacionalna zveza ali katera izmed njenih organizacij članic, sodelujejo kot trenerji, vaditelji, menedžerji, člani ekipe, funkcionarji, medicinsko ali pomožno medicinsko osebje, strinjajo, da jih kot pogoj za tako sodelovanje zavezujejo protidopinška pravila in pristojnost *protidopinške organizacije* za upravljanje z rezultati v skladu s *Kodeksom*;
* preprečiti, da bi *spremljevalno osebje*, ki brez upravičenega razloga *uporablja* *prepovedane snovi* ali *prepovedane postopke*, zagotavljalo podporo *športnikom* pod pristojnostjo nacionalne zveze*;*
* kot pogoj za članstvo zahtevati, da so politike, pravila in programi njenih članic ali klubov v skladu s *Kodeksom*;
* sprejeti primerne ukrepe za odvračanje od neskladnosti s *Kodeksom*;
* priznati in upoštevati ugotovitev kršitve protidopinških pravil, do katere je prišla njena mednarodna zveza, SLOADO ali katera koli druga *podpisnica*, ne da bi bila za to potrebna obravnava, če je ta ugotovitev skladna s *Kodeksom* in v pristojnosti zadevnega organa;
* zahtevati, da so *športniki*, ki niso njeni redni člani, kot pogoj, da lahko sodelujejo na olimpijskih igrah kot člani slovenske olimpijske ekipe, v letu pred olimpijskimi igrami po potrebi na razpolago za odvzem *vzorca* ter redno sporočajo natančne in najnovejše podatke o svoji lokaciji;
* zahtevati, da katera koli *oseba*, ki ni njena redna članica in izpolnjuje zahteve za vključitev v *skupino za testiranje* pri SLOADO, najmanj šest (6) mesecev pred udeležbo na *mednarodnih prireditvah* ali *nacionalnih prireditvah* postane članica in je na razpolago za *testiranje;*
* takoj obvestiti OKS-ZŠZ o ugotovitvi kakršne koli kršitve protidopinških pravil s strani katerega koli *športnika*, *spremljevalnega osebja* ali druge *osebe* pod njeno pristojnostjo ter o uvedbi kakršne koli sankcije proti navedenim posameznikom zaradi kršitve protidopinških pravil;
* spodbujati protidopinško izobraževanje in se pri tem uskladiti s SLOADO;
* na zahtevo generalnega sekretarja OKS-ZŠZ zagotavljati pomoč in informacije OKS-ZŠZ ter mu tako omogočiti, da ustrezno izvaja ta pravilnik.

# 4. ČLEN MEDSEBOJNO PRIZNAVANJE

**4.1** OKS-ZŠZ prizna *testiranja*, rezultate obravnav ali druge dokončne razsodbe katere koli *podpisnice*, ki so skladni s *Kodeksom* in so v pristojnosti zadevne *podpisnice*.

* 1. OKS-ZŠZ prizna enaka dejanja drugih organov, ki niso sprejeli *Kodeksa*, če so pravila teh organov sicer skladna s *Kodeksom*.

# 5. ČLEN KRŠITVE PRAVILNIKA

**5.1** Kršitev protidopinških pravil je kršitev tega pravilnika.

**5.2** *Športnik*, *spremljevalno osebje*, druga *oseba* ali nacionalna zvezakrši ta pravilnik, če krši katero koli svojo obveznost do OKS-ZŠZ, ki izhaja iz tega pravilnika.

# 6. ČLEN SANKCIJE, KI JIH UVEDE OKS-ZŠZ

**6.1** Vsaka *oseba*, za katero se ugotovi, da je kršila protidopinška pravila, je neupravičena do članstva ali sodelovanja pri izbiranju ekipe, do prejema finančnih sredstev OKS-ZŠZ ali opravljanja katere koli funkcije v OKS-ZŠZ.

* 1. Obdobje ali obdobja sankcij določi organ, pristojen za upravljanje z rezultati, skladno z 10. in 11. členom *Kodeksa*.
  2. OKS-ZŠZ pri ugotavljanju, ali gre za prvo, drugo ali tretjo kršitev protidopinških pravil, upošteva prejšnje sankcije, ki jih je uvedla katera koli *protidopinška organizacija*.

# 7. ČLEN DISCIPLINSKI POSTOPEK

Disciplinska komisija OKS-ZŠZ je kot disciplinski organ OKS-ZŠZ pooblaščen za predpisovanje svojih postopkov. Vendar pa morajo biti v vseh zadevah, povezanih s protidopinškim delovanjem, taki postopki skladni z 8. členom *Kodeksa*.

# 8. ČLEN OBVEŠČANJE

Potem ko je bila skladno s tem pravilnikom proti kateri koli *osebi* uvedena sankcija, OKS-ZŠZ pošlje podrobnosti o zadevni sankciji:

* Mednarodnemu olimpijskemu komiteju, kjer je primerno;
* Mednarodnemu paraolimpijskemu komiteju, kjer je primerno;
* zadevni mednarodni zvezi;
* *osebam*, ki imajo pravico do obvestila skladno s členom 14.1 *Kodeksa*;
* zadevni nacionalni zvezi;
* SLOADO;
* WADA in
* kateri koli drugi *osebi* ali organizaciji, za katero OKS-ZŠZ oceni, da bi morala biti o tem obveščena.

# 9. ČLEN PRITOŽBENI POSTOPEK

**9.1** Če ni v *Kodeksu* drugače določeno, nima nobena *oseba* pravice do pritožbe ali ugovora zoper katero koli priznanje kršitve protidopinških pravil, ki ga opravi OKS-ZŠZ, če ni najprej izčrpala vseh svojih pravic do pritožbe in drugih pravnih sredstev (če obstajajo) v zvezi z obravnavo in ugotovitvami *protidopinške organizacije* (pred katerimi koli sodišči, kot jih predvideva protidopinška politika zadevne *protidopinške organizacije*). Če *oseba* vloži pritožbo ali ugovor zoper obravnavo ali ugotovitve zadevne *protidopinške organizacije,* OKS-ZŠZ odloži priznanje kršitve protidopinških pravil do zaključka postopka z ugovorom ali pritožbo ter upošteva odločitev zadevnega sodišča.

**9.2** Zoper odločitve, sprejete na podlagi tega pravilnika, je mogoča pritožba skladno s 13. členom *Kodeksa*. Take odločitve ostanejo v času pritožbenega postopka v veljavi, razen če pritožbeni organ ne odloči drugače.

10. ČLEN PREVERJANJE KRŠITEV PROTIDOPINŠKIH PRAVIL

Če *CAS* ali drug pritožbeni organ *protidopinške organizacije* skladno s *Kodeksom* za *osebo*, evidentirano, da je kršila protidopinška pravila, pozneje ugotovi, da protidopinških pravil ni kršila, ali jo kako drugače razbremeni ali oprosti kakršnih koli napačnih ravnanj, OKS-ZŠZ razveljavi ugotovitev te kršitve protidopinških pravil in vse sankcije, uvedene zaradi te kršitve, ter o svoji odločitvi obvesti vse tiste *osebe*, ki so bile obveščene o prvi uvedbi sankcije.

**11. ČLEN** RAZLAGA IN ZAČETEK VELJAVNOSTI

Vse besede, ki so uporabljene v tem pravilniku, imajo enak pomen, kot ga imajo v *Kodeksu* in *mednarodnih standardih*.

*Kodeks* in *mednarodni standardi* štejejo kot del tega pravilnika ter se uporabljajo samodejno in v primeru navzkrižja z njim prevladajo.

Ta pravilnik začne v celoti veljati 1. januarja 2015.

Ljubljana, 17. 9. 2014

Št. dokumenta:701-1-14/14